

Cegléd Város Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

|  |  |
| --- | --- |
| Ügyiratszám: C/ /2026.  Előterjesztő: Dr. Csáky András polgármester  Szakmai előterjesztő: dr. Szoboszlay Árpádné | Tárgy: ügyvédi megbízási szerződés  Melléklet: Megbízási szerződés tervezete |
|  |  |

**ELŐTERJESZTÉS**

Cegléd Város Önkormányzata Képviselő-testületének 2026. január 22-ei ülésére

**Tisztelt Képviselő-testület!**

Cegléd Város Önkormányzata 525/2025. (XI.20.) Ök. határozata 1.7. pontja alapján javaslom Dr. Papp Katalin egyéni ügyvéd megbízását a mellékelt szerződés tervezetben foglalt ügyvédi feladatok ellátására, amelyek:

* peres ügyekben jogi képviselet ellátása,
* adásvételi szerződés, előszerződés szerkesztése, ellenjegyzése,
* ajándékozási szerződés szerkesztése, ellenjegyzése,
* telekalakítási eljárásban való részvétel,
* vagyonkezelési szerződés szerkesztése,
* szolgalmi jog alapítása,
* egyéb önálló ingatlant alapító megállapodás szerkesztése, ellenjegyzése,
* biztosítási ügyekben (kártérítés, rongálás) jogi képviselet,
* biztosítási ügyekkel kapcsolatos tartozásbehajtása bírósági úton,
* mediátori szolgáltatás,
* elbirtoklási ügyekben jogi képviselet,
* kisajátítási ügyekben jogi képviselet,
* általános jogi szaktanácsadás, konzultáció peren kívüli eljárásokban.

Az ügyvédnő 2020. óta segíti megbízhatóan és eredményesen önkormányzatunk munkáját. 2022. szeptember 1-jén határozatlan időre kötött megbízási szerződését javaslom közös megegyezéssel megszüntetni és a mellékelt tervezet szerinti szerződést megkötni 2026. február 1-től határozatlan időre, három hónapos felmondási idő kikötésével, 25.000 Ft/óra megbízási díj meghatározásával. A megbízási díjat ÁFA nem terheli.

Kérem a tisztelt Képviselő-testületet, hogy a mellékelt szerződés tervezetet szíveskedjen megtárgyalni és elfogadni.

Az előterjesztést a **Gazdasági Bizottság** és a **Jogi, Ügyrendi és Közbiztonsági Bizottság** tárgyalja.

A döntéshozatal a Mötv. 46. § (1) bekezdése alapján **nyilvános** ülés keretében, a Képviselő-testület és szervei szervezeti és működési szabályzatáról szóló, 22/2024. (XI.12.) Ök. rendelet 59.§ 3. pontja alapján **minősített szavazati arányt igényel.**

Cegléd, 2026. január 9.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Dr. Papp Katalin Gabriella egyéni ügyvéddel megbízási szerződést köt ügyvédi feladatok ellátására 2026. február 1-től határozatlan időre 25.000 Ft/óra megbízási díjért.
2. Felhatalmazza a polgármestert a megbízási szerződés aláírására.
3. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. szakmai előterjesztő és általa:

Dr. Papp Katalin Gabriella egyéni ügyvéd 2700 Cegléd, Kőrösi út 5.

2. Pénzügyi Iroda.

3. Irattár

Az előterjesztést láttam:

Dr. Diósgyőri Gitta

címzetes főjegyző

*melléklet*

MEGBÍZÁSI SZERZŐDÉS

Amely létrejött egyrészről

**Cegléd Város Önkormányzata** (2700 Cegléd, Kossuth tér 1., adószám: 15731230-2-13, törzskönyvi azonosító száma (PIR): 731234, képviseli: Dr. Csáky András polgármester, jogi ellenjegyző: Dr. Diósgyőri Gitta címzetes főjegyző, pénzügyi ellenjegyző: Sipos Nikoletta pénzügyi irodavezető) mint **megbízó** (a továbbiakban: Megbízó),

másrészről:

**Dr. Papp Katalin Gabriella egyéni ügyvéd, biztosítási és egészségügyi szakjogász** (2700 Cegléd, Kőrösi út 5. fszt. 2., adószám: 59536550-1-33, kamarai azonosító szám: 36066851, bankszámla száma: 10300002-13361126-00014907) mint **megbízott** (a továbbiakban: Megbízott)

1. A Megbízó a következő ügytípusokba tartozó ügyvédi feladatok ellátásával bízza meg a Megbízottat:

* peres ügyekben jogi képviselet ellátása,
* adásvételi szerződés, előszerződés szerkesztése, ellenjegyzése,
* ajándékozási szerződés szerkesztése, ellenjegyzése,
* telekalakítási eljárásban való részvétel,
* vagyonkezelési szerződés szerkesztése,
* szolgalmi jog alapítása,
* egyéb önálló ingatlant alapító megállapodás szerkesztése, ellenjegyzése,
* biztosítási ügyekben (kártérítés, rongálás) jogi képviselet,
* biztosítási ügyekkel kapcsolatos tartozás behajtása bírósági úton,
* mediátori szolgáltatás,
* elbirtoklási ügyekben jogi képviselet,
* kisajátítási ügyekben jogi képviselet,
* általános jogi szaktanácsadás, konzultáció peren kívüli eljárásokban,

2. A Megbízott jelen szerződés aláírásával a megbízást elfogadja. Köteles a megbízás keretében feladatait legjobb tudása, valamint Megbízó igényei szerint és érdekeinek megfelelően, a jogszabályok előírásai alapján ellátni.

3. A Megbízott részére a konkrét feladatokat Cegléd Város Önkormányzatának Polgármestere jogosult kiadni, aki jogosult a teljesítés igazolására is. A Megbízó jelen szerződés aláírásával egyidejűleg Megbízott részére általános meghatalmazást ad.

4. A Megbízott vállalja, hogy a Megbízó székhelyén, vagy telefonos konzultáció biztosításával Megbízó rendelkezésére áll. Akadályoztatás esetén a Megbízott helyettese áll rendelkezésre.

5. A Megbízó az előzőekben rögzített feladatkörbe tartozó feladatok ellátásáért jogosult 25.000 –Ft/óra munkadíjat elszámolni, ami magában foglalja Megbízottnak a rendelkezésre állással kapcsolatban felmerülő költségeit is, úgymint Megbízó székhelyére utazás költsége, telefonköltség stb. Egyéb, a feladat ellátásával kapcsolatban felmerülő költségeket – pl. illeték, helyszínre, tárgyalásra utazás költsége, stb. – Megbízó a felmerülésükkor, számla ellenében megtéríti. A megbízási díjat a Megbízó minden hónap 10-ig, szabályosan kibocsátott számla ellenében átutalással teljesíti a Megbízott MBH Banknál vezetett 10300002-1336 számú bankszámlájára. A megbízási díjat ÁFA nem terheli.

6. A Felek megállapodnak abban, hogy a peres ügyekben a megbízó javára megítélt perköltség a Megbízottat illeti, sikerdíj jogcímén. A Megbízó kötelezettséget vállal arra, hogy a részére megfizetett perköltséget számla ellenében megfizeti.

7. A Felek a jelen szerződést 2026. február 1. napjával kezdődően határozatlan időtartamra kötik, amelyet bármelyik fél három hónapos határidő tűzésével felmondhatja. A szerződést jogosult bármelyik fél azonnali hatállyal felmondani, ha a másik fél súlyos szerződésszegést követ el.

8. A szerződés megszűnése, vagy megszüntetése esetén a felek kötelesek elszámolni egymással. A Megbízó köteles megtéríteni a Megbízottnak a szerződés teljesítésével kapcsolatban a szerződés megszűnéséig felmerült, igazolt költségeit. A Megbízott köteles a folyamatban lévő ügyek iratait átadni, az ügyek állásáról írásban beszámolni a Megbízó felé.

9. A Megbízottat a szerződés tartama alatt és annak megszűnését követően is titoktartási kötelezettség terheli a megbízás teljesítése során tudomására jutott tényekre és körülményekre vonatkozóan.

10. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, valamint az ügyvédi tevékenységről szóló 2017. évi LXXVIII. törvény szabályait kell alkalmazni.

Jelen szerződést a felek elolvasás és közös értelmezés után, mint akaratukkal mindenben megegyezőt a mai napon aláírták.

Cegléd, 2026. január…

……………………… ……………………………

Megbízó Megbízott

Jogi ellenjegyző:

Cegléd, 2026. január …

……………………………

Dr. Diósgyőri Gitta

címzetes főjegyző

Pénzügyi ellenjegyző:

Cegléd, 2026. január …

………………………….

Sipos Nikoletta

pénzügyi irodavezető