

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: polgarmester@cegledph.hu

Iktatószám: C/ /2026. **Tárgy:** Utcai Gondozó Szolgálat támogatása

Előterjesztő: Dr. Csáky András polgármester **Melléklet**: Magyar Vöröskereszt Pest Megyei

Szakmai előterjesztő: Jáger Mária irodavezető Szervezetének beadványa

Ügyintéző: Makai Viktória vezető-főtanácsos

**ELŐTERJESZTÉS**

a Képviselő-testület 2026. január 22-ei ülésére

**Tisztelt Képviselő-testület!**

Cegléd Város Önkormányzata évek óta – *önként vállalt feladatként* – támogatási szerződés útján járul hozzá *a szociális igazgatásról és szociális ellátásokról szóló 1993. évi III. törvény 65/E. §-ban* nevesített – Cegléd város közigazgatási területén, utcán tartózkodó hajléktalan személyek ellátásához kapcsolódó – utcai szociális munkához.

2017 óta a Szolgáltatást végző a fenti tevékenységet, a Magyar Vöröskereszt Pest Megyei Szervezete fenntartásában működő „Gondoskodás” Hajléktalanokat Ellátó Intézmény (2700 Cegléd, Dugovics u. 2/a) keretein belül látja el.

Cegléd Város Önkormányzata 2024-ben és 2025-ben is 745.000,- Ft/év támogatást nyújtott az Utcai Gondozó Szolgálat működtetéséhez. Az Utcai Gondozó Szolgálat működtetésében a biztosított támogatás nagy segítséget jelentett. folyamatos emelkedő költségek kihívást jelentenek a feladatellátás maradéktalan végrehajtásában.

A Szolgálat működtetése 2026-ban is fontos feladat mind az önkormányzat, mind pedig a város részére. A működtetésben meghatározó költség a jelentős üzemanyag kiadás, amelyet a szolgáltató nem tud csökkentetni, mert a szakmai feladat az ellátási területhez tartozó településeken lévő hajléktalan és rászoruló emberek felkutatása, segítése, ami gépjármű nélkül megoldhatatlan.

A Magyar Vöröskereszt Pest Megyei Szervezete képviseletében Dienes Rita vármegyei igazgató 2026. január 12-én kelt levéllel fordult önkormányzatunkhoz, amiben a Képviselő-testület költségvetési támogatását kéri az Utcai Gondozó Szolgálat további működtetése érdekében.

Javaslom a Szolgálat működtetését, és hiánypótló szakmai tevékenységük a határozati javaslatnak megfelelő támogatását.

Az előterjesztést a **Humán,** valamint a **Gazdasági Bizottság** tárgyalja. A bizottságok véleményei a Képviselő-testület ülésén kerülnek kiosztásra, jegyzőkönyvi kivonat formájában.

A döntéshozatal az Mötv. 46. § (1) bekezdésére, valamint (2) bekezdésének *a)* és *c)* pontjára figyelemmel **nyilvános** ülés keretében, az 50. § rendelkezései alapján – figyelemmel a KT. SzMSz 59. § 3. pontjára – **egyszerű** szavazati arányt igényel.

Cegléd, 2026. január 13.

Dr. Csáky András

polgármester

Láttam: Hegedűs Ágota

alpolgármester

**Határozati javaslat**

**Cegléd Város Önkormányzatának Képviselő- testülete**

**1**.) Támogatja – *önként vállalt feladatként* - a Magyar Vöröskereszt Pest Vármegyei Szervezete (székhelye: 1119 Budapest, Bikszádi u. 43., telephelye: 2700 Cegléd, Dugovics u. 2/a., a továbbiakban: Fenntartó) által működtetett Utcai Gondozó Szolgálat feladat-ellátását 2026-ban, 745.000,- Ft összeggel.

**2.)** Biztosítja az 1. pontban hivatkozott támogatás fedezetét Cegléd Város Önkormányzata 2026. évi költségvetésében.

**3**.) Támogatási szerződést köt a Cegléd közigazgatási területén működtetett Utcai Gondozó Szolgálat fenntartójával.

**4.)** Felhatalmazza a Polgármestert, hogy az Önkormányzat képviseletében a 3. pontban hivatkozott szerződést megkösse.

**5.)** Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatról értesülnek:

1.) Szervezési Iroda ügyintéző és általa:

2.) Magyar Vöröskereszt Pest Vármegyei Szervezete

3.) Pénzügyi Iroda

Az előterjesztést láttam:

Dr. Diósgyőri Gitta

címzetes főjegyző