

**Ceglédi Város Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

|  |
| --- |
| Előterjesztő: dr. Nagy Lajos Aljegyző |



|  |  |
| --- | --- |
| Ügyiratszám: C/……../2026.  Előterjesztő: Dr Csáky András polgármester  Szakmai előterjesztő: Szűcs Ádám ügyvezető | **Tárgy: Ceglédfürdő gyógyhellyé minősítési eljárás hiánypótlás** |

**ELŐTERJESZTÉS**

Cegléd Város Önkormányzat Képviselő-testülete 2026. január 22-i ülésére

A Ceglédi Termálfürdő Kft. 2025. decemberében benyújtotta a gyógyhellyé minősítési eljáráshoz kapcsolódó kérelmét és az ahhoz szükséges dokumentációt. A Budapest Főváros Kormányhivatala Népegészségügyi Főosztály BP/FNEF/06752-2/2025. iktatószámú levelében hiánypótlásra szólította fel a Ceglédi Termálfürdő Kft-t.

A hiánypótlás egyik pontjának teljesítéséhez Cegléd Város Önkormányzatának nyilatkozata szükséges:

*„Nyújtsa be nyilatkozatát arra vonatkozóan, hogy a gyógyhelyet nem kívánja üdülőhellyé is nyilvánítani.”*

Továbbá az eljáró hatóság a hiánypótlás ezen pontját az alábbiakkal indokolta:

*„A Kérelmező által benyújtott dokumentumok alapján nem állapítható meg, hogy a gyógyhely tervezett területe üdülőhellyé van-e minősítve, amelyre tekintettel kéri a BFKH a rendelkező rész II.1. pont szerinti nyilatkozatot”.*

**Tisztelt Képviselő-testület!**

Kérem a Képviselő-testületet, hogy az előterjesztést és a határozati javaslatot megtárgyalni és döntésüket meghozni szíveskedjen.

Az előterjesztést a Gazdasági Bizottság és a Tulajdonosi Bizottság tárgyalta.

A Magyarország helyi önkormányzatairól szóló 2011. évi CLXXXIX. törvény 46. § (1)-(2) bekezdéseire figyelemmel **nyílt** ülés keretében, KT. SzMSz 59. §-ában foglalt rendelkezések szerint **egyszerű** többség szükséges a jelen előterjesztéssel kapcsolatos döntéshozatalhoz.

Cegléd, 2026. január 13.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Kijelenti, hogy Cegléd város meghatározott településrészének gyógyhellyé nyilvánítással érintett területe – Cegléd, belterület 12307, 12305/4, 12305/6, 12305/7 és 12305/8 hrsz.-ú ingatlanok – nincs üdülőhellyé minősítve, valamint azt nem is kívánja üdülőhellyé nyilvánítani.
2. Felhatalmazza a Polgármestert a nyilatkozat aláírására.
3. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal

Felelős: Dr. Csáky András polgármester

A határozatokat kapják:

Ceglédi Közös Önkormányzati Hivatal Beruházási és Közbiztonsági Iroda

Ceglédi Termálfürdő Kft.

Láttam:

Dr. Diósgyőri Gitta

címzetes főjegyző