

Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-401

**Tárgy:** Bajcsy-Zsilinszky út 26. ingatlan használati szerződés megújítása a Közép-Magyarországi Regionális Új Esély Központok intézménnyel

Mellékletek:

1. Közös megegyezéssel megszüntetés;

2. Használati szerződés

**Ügyiratszám:** C/702-3/2026

**Előterjesztő**: Dr. Csáky András polgármester **Szakmai előterjesztő:** dr. Nagy Gergely jogi referens

**ELŐTERJESZTÉS**

**a Képviselő-testület 2026. január 22-ei ülésére**

**Tisztelt Képviselő-testület!**

A Cegléd Bajcsy-Zsilinszky út 26., 7352 hrsz-ú, 614 m2 nagyságú, kivett általános iskola megnevezésű ingatlan 2021. január 1. napjától a Baptista Tevékeny Szeretet Misszió (a továbbiakban: BTESZ) ingyenes használatában van az Önkormányzat és a BTESZ között 2020. december 22. napján megkötött szerződés alapján. Az Önkormányzat és a BTESZ az Ingatlan használatba adási szerződéssel egy időben Ellátási szerződést is kötött, melynek keretében a szociális igazgatásról és szociális ellátásokról szóló 1993. évi III. törvény 65/F. § (1) bekezdés b) pontja szerinti önkormányzati feladat ellátásával a BTESZ-t bízta meg. A BTESZ a fenti időponttól végzi a szenvedélybetegek és pszichiátriai betegek nappali ellátását, a nevezett ingatlanban.

A BTESZ elnöksége a működésük racionalizálása érdekében az Új Esély Központok rendszerébe tartozó intézményeket „belső egyházi jogi személy intézmény” státuszúvá alakította, és ezzel új jogi személyt hozott lére. Az *Új Esély Központ* *Cegléd* elnevezésű intézmény telephelyként kapcsolódik a *Közép-Magyarországi Regionális Új Esély Központok* elnevezésű jogi személyhez, amely 2026. január 1-től a jogutódként a BTESZ helyébe lépett, ezáltal jogutódként a fenti ingatlan használójává vált. Az új intézmény változatlan formában és módon, változatlan feltételekkel látja el az Ellátási szerződésben foglalt feladatait és változatlan formában kívánja továbbra is használni az ingatlant.

Az új intézményi forma szükségessé teszi a korábbi Ingatlan használati szerződés közös megegyezéssel történő megszüntetését, valamint változatlan feltételekkel új Ingatlan használati szerződés megkötését.

A **korábbi szerződés megszüntetését, valamint az új szerződés megkötését** **javaslom** tekintettel a fenti körülményekre.

A nemzeti vagyonról szóló 2011. évi CXCVI. törvény 11. § szerint:

*„(13) Nemzeti vagyon ingyenesen kizárólag közfeladat ellátása céljából adható használatba, a közfeladat ellátásához szükséges mértékben****.”***

Az államháztartásról szóló 2011. évi CXCV. törvény 3/A. § szerint:

**„***(1) Közfeladat a jogszabályban meghatározott állami vagy önkormányzati feladat.”*

Jelen előterjesztést **a Gazdasági Bizottság** tárgyalja. A Bizottság véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

*A Magyarország helyi önkormányzatairól szóló 2011. évi CLXXXIX. törvény 46. § (1) bekezdésére figyelemmel* ***nyilvános*** *ülés keretében az 50. § rendelkezései alapján, -figyelemmel a 22/2024. (XI.12.) Ök. rendelet (SzMSz) 59. § rendelkezésekre -* ***minősített*** *szótöbbség szükséges a jelen előterjesztéssel kapcsolatos döntéshozatalhoz.*

Cegléd, 2026. január 12.

dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Helyt ad a Baptista Tevékeny Szeretet Misszió, mint az Új Esély Központ Cegléd jogelőd fenntartója kérelmének, és
   1. közös megegyezéssel megszünteti a Cegléd belterület 7352 hrsz-ú, Bajcsy-Zsilinszky út 26. szám alatti nagyságú ingatlanra 2020. december 22-én megkötött ingatlan használati szerződést a határozat elválaszthatatlan részét képező, 1. melléklet szerinti tartalommal, ugyanakkor

**1.2.** ingyenes ingatlan használati szerződést köt a határozat elválaszthatatlan részét képező 2. melléklet szerinti tartalommal a Közép-Magyarországi Regionális Új Esély Központok (*4028 Debrecen, Simonyi út 14., adószáma: 19431475-2-09, képviseli: Seeberger Netta országos szakmai vezető*) intézménnyel az 1.1. alpontban hivatkozott ingatlanra, változatlanul a 140/2020. (IX. 24.) Ök. határozatban rögzített feladatok ellátása céljából.

1. Felhatalmazza a polgármestert a szerződések aláírására.
2. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Dr. Csáky András polgármester

Az előterjesztést láttam:

Dr. Diósgyőri Gitta

címzetes főjegyző