Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



|  |  |
| --- | --- |
| **Szám:** /2026  **Előterjesztő**: Dr. Csáky András polgármester  **Szakmai előterjesztő:** Mótyán Krisztián ügyvezető | **Tárgy:** Cegléd, Dózsa György u. 7. szám alatti épület teljes felújítási munkájáról költségbecslés készíttetése  **Melléklet:** 537/2025. (XI. 20.) Ök. határozat |

**ELŐTERJESZTÉS**

A Képviselő-testület 2026. január 22-i ülésére

**Tisztelt Képviselő-testület!**

Cegléd Város Önkormányzatának Képviselő-testülete a 2025. november 20-i ülésén meghozott 537/2025. (XI.20.) számú határozatában utasította a VÁRVAG Nonprofit Kft.-t arra, hogy a kizárólagos tulajdonában lévő, Cegléd, belterület 3122 hrsz-ú, valóságban Cegléd, Dózsa György u. 7. szám alatti kivett lakóház, udvar megnevezésű ingatlanra vonatkozóan költségbecslést készítessen az ingatlan teljes felújításával kapcsolatban.

VÁRVAG Nonprofit Kft. az ingatlan teljes felújítási munkájára külsős vállalkozó felkérésével elkészíttette a költségbecslést. Fontos megjegyezni, hogy pontos költséget csak a tényleges funkció meghatározásával, kiviteli tervek és költségvetési kiírás alapján lehet kérni, így az összeállított költségbecslés helyszíni bejárás, felmérés és szakmai tapasztalatok alapján került összeállításra.

A beérkezett költségbecslés alapján az ingatlan teljes felújítását (homlokzat javítás, nyílászárók cseréje, vízszigetelési munkák, pincefödém cseréje, tetőfelújítás, bádogos munka, villanyszerelés, gépészet, festés-mázolás, burkolási munkák, stb.) becsült összegen, kb. bruttó 132.461.0000 - Ft-ból lehetne kivitelezni.

A felújítás költségén felül forrást kell biztosítani a felmérési és kiviteli tervek elkészítésére, ennek költsége nagyban függ az épület későbbi funkciójától, így javaslunk további bruttó 6.500.000,- Ft tervezési keretösszeget is biztosítani a projekt első lépéseként.

VÁRVAG Nonprofit Kft. javasolja a tisztelt Képviselő-testület részére az ingatlan felújításához szükséges tervek elkészítésére bruttó 6.500.000,- Ft-ot, a felújításának elvégzéséhez szükséges bruttó 132.461.000,- Ft-ot a 2026. évi költségvetésbe tervezze be és szerepeltesse.

Jelen előterjesztést a **Gazdasági Bizottság** tárgyalja, a bizottság véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az Mötv. 50. § rendelkezései alapján - figyelemmel az SzMSz 59. § (3) pontja alapján **minősített** szavazati arányt igényel.

Kérem Tisztelt Képviselő-testületet, a Dózsa György utca 7. szám alatti épület teljes felújításáról szóló költségbecsléssel kapcsolatos döntésüket meghozni szíveskedjenek.

Cegléd, 2026. január 12.

Dr. Csáky András

polgármester

**„A” Határozati javaslat**

**Cegléd Város Önkormányzatának Képviselő-testülete**

1. Elfogadja a VÁRVAG Nopnprofit Kft. által bekért, a kizárólagos tulajdonában lévő, Cegléd, belterület 3122 hrsz-ú, valóságban Cegléd, Dózsa György u. 7. szám alatti 843 m2 alapterületű, kivett lakóház, udvar megnevezésű ingatlanra vonatkozó teljes felújítási munkájának elvégzésére vonatkozó költségbecslést.
2. Előzetesen betervezi és szerepelteti a 2026. évi költségvetésében az ingatlan teljes felújítási munkájának (tervezés, kivitelezés) elvégzéséhez szükséges bruttó 138.961.000,- Ft keretösszeget.
3. Utasítja a Közös Önkormányzati Hivatalt, a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**„B” Határozati javaslat**

**Cegléd Város Önkormányzatának Képviselő-testülete**

1. Elfogadja a VÁRVAG Nopnprofit Kft. által bekért, a kizárólagos tulajdonában lévő, Cegléd, belterület 3122 hrsz-ú, valóságban Cegléd, Dózsa György u. 7. szám alatti 843 m2 alapterületű, kivett lakóház, udvar megnevezésű ingatlanra vonatkozó teljes felújítási munkájának elvégzésére vonatkozó költségbecslést.
2. Előzetesen betervezi és szerepelteti a 2026. évi költségvetésében az ingatlan teljes felújítási munkájának megtervezéséhez (engedélyezési és kiviteli tervek, költségvetési kiírások) elvégzéséhez szükséges bruttó 6.500.000,- Ft keretösszeget.
3. A felújítási munkákhoz szükséges forrás meghatározásáról később dönt.
4. Utasítja a Közös Önkormányzati Hivatalt, a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**„C” Határozati javaslat**

**Cegléd Város Önkormányzatának Képviselő-testülete**

1. Elfogadja a VÁRVAG Nonprofit Kft. által bekért, a kizárólagos tulajdonában lévő, Cegléd, belterület 3122 hrsz-ú, valóságban Cegléd, Dózsa György u. 7. szám alatti 843 m2 alapterületű, kivett lakóház, udvar megnevezésű ingatlanra vonatkozó teljes felújítási munkájának elvégzésére vonatkozó költségbecslést.
2. Nem tervezi be és nem szerepelteti a 2026. évi költségvetésében az ingatlan teljes felújítási munkájának (tervezés, kivitelezés) elvégzéséhez szükséges bruttó 138.961.000,- Ft keretösszeget.
3. Utasítja a VÁRVAG Nonprofit Kft-t gondoskodjon az épület álagának megóvásáról.
4. Utasítja a Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**A határozatot kapja:**

1. Ceglédi Közös Önkormányzati Hivatal (vagyonkataszter)

2. Ceglédi Közös Önkormányzati Hivatal (térinformatika)

3. VÁRVAG Nonprofit Kft. Mótyán Krisztián ügyvezető (2 példányban)

4. Irattár

Láttam:

Dr. Diósgyőri Gitta

címzetes főjegyző