Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



|  |  |
| --- | --- |
| **Szám:** /2026  **Előterjesztő**: Dr. Csáky András polgármester  **Szakmai előterjesztő:** Mótyán Krisztián ügyvezető | **Tárgy:** Hozzájárulás 2025-ben megüresedett nem lakás céljára szolgáló helyiségek nyílt pályázati úton történő hasznosításához |

**ELŐTERJESZTÉS**

A Képviselő-testület 2026. január 22-ei ülésére

**Tisztelt Képviselő-testület!**

Cegléd Város Önkormányzata Képviselő-testületének az önkormányzat tulajdonában lévő lakások és helyiségek bérletéről szóló 11/2023. (IV. 27.) önkormányzati rendelet **(Továbbiakban: Rendelet)** 37. § (1) bekezdése szerint a megüresedett helyiségek bérleti jogát VÁRVAG Nonprofit Kft., a Rendeletben meghatározottak szerint pályázati úton, vagy az I/2018. (I. 31.) Önkormányzati rendeletben rögzített szabályok szerint versenyeztetési eljárás útján tudja hasznosítani. A Rendelet 36 § (1) bekezdése szerint ez a szabály nem érvényesül abban az esetben, ha a megüresedett nem lakás célú helyiséget a Képviselő-testület önkormányzati feladat céljára, vagy közszolgáltatás ellátására igénybe szeretné venni.

2025. évben az alábbi nem lakás céljára szolgáló helyiségek üresedtek meg, melyek hasznosítására Cegléd Város Önkormányzatának képviselő-testülete még nem adott hozzájárulást:

Cegléd belterület 221/3/A/7 hrsz. alatt lévő Kossuth Ferenc u. 4. szám alatti 292 m2 alapterületű üzlethelyiség (volt ROSSMANN)

Cegléd belterület 273/A/2 hrsz. alatt lévő Piac u. 1. szám alatti 58 m2 alapterületű iroda,

Cegléd belterület 43 hrsz. alatt lévő Kossuth tér 10. szám alatti 63 m2 alapterületű helyiségrész (RETRO által vissza adott üzlethelyiség rész)

Kérem Tisztelt Képviselő-testület hozzájárulását ahhoz, hogy VÁRVAG Nonprofit Kft., mint Hasznosító, a felsorolt Cegléd Város Önkormányzatának kizárólagos tulajdonában lévő megüresedett helyiségeit a Rendeletben meghatározottak szerint pályázati úton hasznosíthatja, vagyis nem kíván élni az Önkormányzati feladatok vagy közszolgáltatások ellátására történő igénybevételével.

Jelen előterjesztést a **Gazdasági Bizottság** tárgyalja, a bizottság véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal *Magyarország helyi önkormányzatairól szóló 2011. évi CLXXXIX. törvény* (Mötv.)46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az Mötv. 50. § rendelkezései alapján - figyelemmel a KT. SzMSz 59. §-ában foglalt rendelkezésekre - **egyszerű többségű** szavazati arányt igényel.

Cegléd, 2026. január 12.

Dr. Csáky András

polgármester

**1. Számú Határozati javaslat**

**Cegléd Város Önkormányzatának Képviselő-testülete**

1. Nem veszi igénybe a Cegléd Város Önkormányzatának kizárólagos tulajdonában lévő Cegléd belterület 221/3/A/7 hrsz-ú, valóságban Cegléd, Kossuth Ferenc u. 4. szám alatti 292 m2 alapterületű üzlethelyiséget önkormányzati közfeladat céljára vagy közszolgáltatás ellátására.
2. Cegléd Város Önkormányzata Képviselő-testületének az önkormányzat tulajdonában lévő lakások és helyiségek bérletéről szóló 11/2023. (IV. 27.) önkormányzati rendelet szabályai szerint pályázati úton, vagy az I/2018. (I. 31.) Önkormányzati rendelet szabályai szerint versenyeztetési eljárás útján hasznosíthatja a helyiség bérleti jogát.
3. Utasítja a VÁRVAG Nonprofit Kft. - t, mint Hasznosítót a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**2. Számú Határozati javaslat**

**Cegléd Város Önkormányzatának Képviselő-testülete**

1. Nem veszi igénybe a Cegléd Város Önkormányzatának kizárólagos tulajdonában lévő Cegléd belterület 273/A/2 hrsz-ú, valóságban Cegléd, Piac u. 1. szám alatti 58 m2 alapterületű irodahelyiséget önkormányzati közfeladat céljára vagy közszolgáltatás ellátására.
2. Cegléd Város Önkormányzata Képviselő-testületének az önkormányzat tulajdonában lévő lakások és helyiségek bérletéről szóló 11/2023. (IV. 27.) önkormányzati rendelet szabályai szerint pályázati úton, vagy az I/2018. (I. 31.) Önkormányzati rendelet szabályai szerint versenyeztetési eljárás útján hasznosíthatja a helyiség bérleti jogát.
3. Utasítja a VÁRVAG Nonprofit Kft. - t, mint Hasznosítót a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**3. Számú Határozati javaslat**

**Cegléd Város Önkormányzatának Képviselő-testülete**

1. Nem veszi igénybe a Cegléd Város Önkormányzatának kizárólagos tulajdonában lévő Cegléd belterületén fekvő 43 hrsz-ú, a valóságban, Cegléd, Kossuth tér 10. szám alatt található, 1208 m2 alapterületű kivett áruház megnevezésű ingatlanból 63 m2 alapterületű helyiségrészt önkormányzati közfeladat céljára vagy közszolgáltatás ellátására.
2. Cegléd Város Önkormányzata Képviselő-testületének az önkormányzat tulajdonában lévő lakások és helyiségek bérletéről szóló 11/2023. (IV. 27.) önkormányzati rendelet szabályai szerint pályázati úton, vagy az I/2018. (I. 31.) Önkormányzati rendelet szabályai szerint versenyeztetési eljárás útján hasznosíthatja a helyiség bérleti jogát.
3. Utasítja a VÁRVAG Nonprofit Kft. - t, mint Hasznosítót a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**A határozatot kapja:**

1. VÁRVAG Nonprofit Kft. Mótyán Krisztián ügyvezető

2. Ceglédi Közös Önkormányzati Hivatal (vagyonkataszter)

3. Ceglédi Közös Önkormányzati Hivatal (térinformatika)

4. Irattár

Láttam:

Dr. Diósgyőri Gitta

címzetes főjegyző