Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



|  |  |
| --- | --- |
| **Szám:** /2026  **Előterjesztő**: Dr. Csáky András polgármester  **Szakmai előterjesztő:** Mótyán Krisztián ügyvezető | **Tárgy:** Cegléd, Kossuth Ferenc u. 2/A. szám alatti 142 m2 üzlethelyiség (YETTEL üzlet) bérleti szerződésének további 5 évvel történő meghosszabbítása  **Melléklet**: 1 pld. kérelem |

**ELŐTERJESZTÉS**

A Képviselő-testület 2026. január 22-i ülésére

**Tisztelt Képviselő-testület!**

VÁRVAG Nonprofit Kft. részére megkeresés érkezett YETTEL Magyarország Zrt. megbízásából Zalkai Zsófia és Tuboly Gábor igazgatótól, a Cegléd, Kossuth Ferenc u. 2/A. szám alatti 142 m2 alapterületű üzlethelyiség bérlőjétől.

YETTEL Magyarország Zrt.(székhely: 2045, Törökbálint, Pannon út 1., adószám: 11107792-2-44, cégjegyzékszám: 13-10-040409, képviseli:Zalkai Zsófia igazgató és Tuboly Gábor igazgató) bérli a 2021. április 15-től érvényben lévő bérleti szerződéssel a Cegléd Város Önkormányzatának kizárólagos tulajdonában lévő, Cegléd belterület 226-os helyrajzi számú, természetben Cegléd, Kossuth Ferenc u. 2/A. szám alatti 448 m2 alapterületű kivett áruház megnevezésű ingatlanból 142 m2 alapterületű üzlethelyiséget távközlési eszközökkel kapcsolatos kiskereskedelmi és szolgáltatási tevékenység céljára. Bérleti szerződése 2021. április 15-től lépett életbe és 2026. április 14-én lejár.

Bérlő képviseletében, Zalkai Zsófia igazgató és Tuboly Gábor igazgató kéri Tisztelt Képviselő-testület hozzájárulását bérleti szerződésének további 5 évvel történő meghosszabbítására.

*Az önkormányzat tulajdonában lévő lakások és helyiségek bérletéről szóló 11/2023. (IV. 27.) önkormányzati rendelet* 40. § (2) bekezdésében foglaltak szerint, a bérleti szerződés kérelemre egyszeri alkalommal legfeljebb öt évvel meghosszabbítható, amennyiben a helyiség bérlőjének bérleti díj hátraléka, közüzemi szolgáltatókkal szembeni tartozása, köztartozása nincs, és a helyiségre a Képviselő-testület önkormányzati közfeladat ellátásához, vagy közérdekből nem tart igényt.

YETTEL Magyarország Zrt benyújtotta a VÁRVAG Nonprofit Kft. részére a hosszabbításhoz szükséges igazolásokat, bérleti díj befizetési kötelezettségét időben teljesíti, jelenleg sincs tartozása. Bérlő az általa bérelt nem lakás céljára szolgáló helyiséget a bérleti szerződésben meghatározott feltételek szerint tartja fenn. 2025. július 1-től YETTEL Magyarország Zrt. az üzlethelyiség után 469.617,- Ft + ÁFA/hónap (bruttó 596.414,- Ft/hónap), bérleti díjat fizet, mely az Önkormányzat által meghatározott belvárosban lévő üzletek után fizetendő minimum bérleti díjat meghaladó összeg.

Kérem Tisztelt Képviselő-testületet, az ingatlan bérleti szerződés hosszabbításával kapcsolatos döntésüket meghozni szíveskedjenek.

Jelen előterjesztést a **Gazdasági Bizottság** **tárgyalja**. A GB véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal *Magyarország helyi önkormányzatairól szóló 2011. évi CLXXXIX. törvény (továbbiakban:*Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az 50. § rendelkezései alapján - figyelemmel a KT. SzMSz 59. §-ában foglalt rendelkezésekre - **egyszerű többségű** szavazati arányt igényel.

Cegléd, 2026. január 9.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Nem tart igényt Cegléd Város Önkormányzatának kizárólagos tulajdonában lévő Cegléd, belterület 223 hrsz-ú, természetben Cegléd, Kossuth Ferenc u. 2. szám alatti 142 m2 alapterületű üzlethelyiségére önkormányzati közfeladatok ellátásával vagy közérdekű célú felhasználással kapcsolatban.
2. meghosszabbítja a **YETTEL Magyarország Zrt.** (székhely: 2045, Törökbálint, Pannon út 1., adószám: 11107792-2-44, cégjegyzékszám: 13-10-040409, képviseli:Zalkai Zsófia igazgató és Tuboly Gábor igazgató) **kérelmére** a Cegléd Város Önkormányzatának kizárólagos tulajdonában lévő, **Cegléd belterületén fekvő 226-os helyrajzi számú**, természetben **Cegléd, Kossuth Ferenc u. 2/A. szám alatti** 448 m2 alapterületű kivett áruház megnevezésű ingatlanból **142 m2 alapterületű üzlethelyiségre vonatkozó bérleti szerződését** további öt évvel, azaz **2026. április 15-től 2031. április 14-ig**
3. Utasítja a VÁRVAG Nonprofit Kft. - t, a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**A határozatot kapja:**

1. VÁRVAG Nonprofit Kft. Mótyán Krisztián ügyvezető (2 példányban)

2. Ceglédi Közös Önkormányzati Hivatal (vagyonkataszter)

3. Ceglédi Közös Önkormányzati Hivatal (térinformatika)

4. Irattár

Az előterjesztést láttam:

Dr. Diósgyőri Gitta

címzetes főjegyző